stanford-oval/wikipedia huggingface dataset:
เรือตรวจการณ์ใกล้ฝั่งเฉลิมพระเกียรติ 84 พรรษา

| --- | --- |

ภาพรวมชั้น
ชื่อ::  เรือตรวจการณ์ใกล้ฝั่งชุดเรือ ต.994
ผู้สร้าง::  อู่ทหารเรือธนบุรี กรมอู่ทหารเรือ  (ต.994) อู่ต่อเรือมาร์ซัน  (ต.995–998)
ผู้ใช้งาน::   กองทัพเรือไทย
ก่อนหน้าโดย::  เรือตรวจการณ์ใกล้ฝั่งชุดเรือ ต.991
ตามหลังโดย::  เรือตรวจการณ์ใกล้ฝั่งชุดเรือ ต.111
ชั้นย่อย::  เรือตรวจการณ์ใกล้ฝั่งชุดเรือ ต.997
สร้างเมื่อ::  พ.ศ. 2553–2554  (ต.994) พ.ศ. 2562–2566  (ต.995–998)
 ในประจำการ::  พ.ศ. 2554–ปัจจุบัน  (ชุดเรือ ต.994) พ.ศ. 2566–ปัจจุบัน  (ชุดเรือ ต.997)
เสร็จแล้ว::  5 ลำ
ใช้การอยู่::  5 ลำ
ลักษณะเฉพาะ
ชั้น::  เรือตรวจการณ์ใกล้ฝั่ง
ขนาด (ระวางขับน้ำ)::  ปกติ 185 ตัน เต็มที่ 215 ตัน
ความยาว::  41.45 เมตร (136 ฟุต 0 นิ้ว)
ความกว้าง::  7.2 เมตร (23 ฟุต 7 นิ้ว)
กินน้ำลึก::  1.85 เมตร (6 ฟุต 1 นิ้ว)  (ชุดเรือ ต.994) 2 เมตร (6 ฟุต 7 นิ้ว)  (ชุดเรือ ต.997)
ความลึก::  3.8 เมตร (12 ฟุต 6 นิ้ว)
ระบบพลังงาน::  2 × แครื่องกำเนิดไฟฟ้าขนาด 150 กิโลวัตต์ 380 VAC
ระบบขับเคลื่อน::  2 × เครื่องจักรใหญ่ MTU 16 V 4000 M90 2,720 กิโลวัตต์  (ชุดเรือ ต.994) 2 × เครื่องจักรใหญ่ MAN กำลังเครื่องยนต์ 2960 กิโลวัตต์ ที่ 1900 rpm  (ชุดเรือ ต.997) 2 × เกียร์ ZF7550  (ชุดเรือ ต.994) 2 × เกียร์ ZF9055  (ชุดเรือ ต.997) 2 × ใบจักร Wartsila
ความเร็ว::  27 นอต (50 กิโลเมตรต่อชั่วโมง; 31 ไมล์ต่อชั่วโมง)
พิสัยเชื้อเพลิง::  1,500 ไมล์ทะเล (2,800 กิโลเมตร; 1,700 ไมล์) ที่ 15 นอต (28 กิโลเมตรต่อชั่วโมง; 17 ไมล์ต่อชั่วโมง)
อัตราเต็มที่::  31 นาย  (ชุดเรือ ต.994) 33 นาย  (ชุดเรือ ต.997)
ระบบตรวจการและปฏิบัติการ::  1 × ระบบควบคุมการยิง Mirador
ยุทโธปกรณ์::  ชุดเรือ ต.994 1 × ปืนกลขนาด 30/70 มม. รุ่น MSI-DSL 2 × ปืนกลขนาด .50 นิ้ว อัตโนมัติ 2 × ปืนกลขนาด .50 นิ้ว ลำกล้องหนัก ชุดเรือ ต.994 1 × ปืนใหญ่กลขนาด 20 มม. แบบ Oerlikon GAM-B01 2 × ปืนกลขนาด .50 นิ้ว อัตโนมัติ 2 × ปืนกลขนาด .50 นิ้ว ลำกล้องหนัก
เรือตรวจการณ์ใกล้ฝั่งเฉลิมพระเกียรติ 84 พรรษา หรือ เรือตรวจการณ์ใกล้ฝั่งชุดเรือ ต.994 เป็นชุดเรือตรวจการณ์ใกล้ฝั่งของกองทัพเรือไทย มีพื้นฐานมาจากแบบชุดเรือ ต.991 ที่ผ่านการปรับปรุงจากปัญหาในเรือรุ่นดังกล่าวในการใช้งาน
ประวัติ

การสร้างเรือตรวจการณ์ใกล้ฝั่งในประเทศไทยนั้นมีที่มาจากพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตรซึ่งได้พระราชทานพระบรมราชวินิจฉัยเกี่ยวกับการต่อเรือและการพึ่งพาตนเองของกองทัพเรือ ทำให้กองทัพเรือได้เริ่มต้นต่อเรือตรวจการณ์ใกล้ฝั่งชุดเรือ ต.91 จำนวน 9 ลำในช่วงปี พ.ศ. 2510–2530 จากนั้นได้ดำเนินโครงการจัดหาเรือตรวจการณ์ใกล้ฝั่งชุดเรือ ต.991 เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 จำนวน 3 ลำซึ่งประสบความสำเร็จและสามารถใช้งานได้ดี ส่งผลให้กองทัพเรือดำเนินโครงการต่อมาคือการจัดหาเรือตรวจการณ์ใกล้ฝั่งเฉลิมพระเกียรติ 84 พรรษา คือชุดเรือ ต.994 เพื่อสนองพระราชดำริ โดยได้รับพระราชดำริและพระบรมราชวินิจฉัยเกี่ยวกับโครงการนี้เช่นกัน
ประวัติ > ชุดเรือ ต.994

การจัดหาเรือตรวจการณ์ใกล้ฝั่งชุดเรือ ต.994 นั้นบริษัทที่ผ่านการคัดเลือกคือ บริษัท มาร์ซัน จำกัด (มหาชน) โดยแบ่งการต่อเรือออกเป็น 2 ส่วนคือ เรือ ต.994 บริษัทเป็นผู้ส่งวัสดุอุปกรณ์ให้กับอู่ทหารเรือธนบุรี กรมอู่ทหารเรือเป็นผู้ดำเนินการต่อ และเรือ ต.995–996 บริษัทเป็นผู้ต่อเรือ มีวงเงินโครงการรวม 1,603 ล้านบาท
เรือ ต.994 ได้รับพระมหากรุณาธิคุณจากพระบาทสมเด็จพระเจ้าอยู่หัวโปรดเกล้าให้สมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินแทนพระองค์มาประกอบพิธีวางกระดูกงูเรือ ต.994 ณ อู่หมายเลข 1 อู่ทหารเรือธนบุรี กรมอู่ทหารเรือในวันที่ 21 มีนาคม พ.ศ. 2553 เวลา 16.30 น. หลังจากสร้างเรือและติดตั้งระบบต่าง ๆ ภายในเรือแล้ว (ยกเว้นส่วนที่อยู่เหนือจากดาดฟ้าเรือ) กองทัพเรือได้รับพระมหากรุณาธิคุณจากพระบาทสมเด็จพระเจ้าอยู่หัวโปรดเกล้าให้สมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินแทนพระองค์มาประกอบพิธีปล่อยเรือ ต.994 ลงน้ำ ณ อู่หมายเลข 1 อู่ทหารเรือธนบุรี กรมอู่ทหารเรือ ในวันที่ 11 กรกฎาคม พ.ศ. 2554 เวลา 16.16 น. โดยหลังจากปล่อยเรือลงน้ำแล้วได้นำเรือไปติดตั้งอุปกรณ์เพิ่มเติม ณ อู่ทหารเรือพระจุลจอมเกล้า กรมอู่ทหารเรือ จังหวัดสมุทรปราการ และทดสอบทดลองเรือหน้าท่า (HAT) และทดสอบการเดินเรือในทะเล (SAT) ในพื้นที่ของอ่าวสัตหีบระหว่างวันที่ 15-19 สิงหาคม พ.ศ. 2554 สามารถทำความเร็วสูงสุดได้ 29.3 นอต ที่ระวางขับน้ำ 223 ตัน และทดสอบอาวุธในทะเลระหว่างวันที่ 12-15 กันยายน พ.ศ. 2554
บริษัทมาร์ซันได้ประกอบพิธีวางกระดูกเรือ ต.995 และเรือ ต.996 เมื่อวันที่ 5 เมษายน พ.ศ. 2553 และประกอบพิธีปล่อยเรือลงน้ำในวันที่ 13 กรกฎาคม พ.ศ. 2554
กองทัพเรือได้รับมอบเรือตรวจการณ์ชุดเรือ ต.994 เมื่อวันที่ 26 กันยายน พ.ศ. 2554 ณ อู่ทหารเรือพระจุลจอมเกล้า กรมอู่ทหารเรือ อำเภอพระสมุทรเจดีย์ จังหวัดสมุทรปราการ โดยมี พลเรือเอก กำธร พุ่มหิรัญ ผู้บัญชาการทหารเรือเป็นประธานในพิธี
ประวัติ > ชุดเรือ ต.997

การจัดหาเรือตรวจการณ์ใกล้ฝั่งชุดเรือ ต.997 นั้นกองทัพเรือได้ดำเนินการจัดหาตามแผนยุทธศาสตร์กองทัพเรือ พ.ศ. 2558–2567 ที่มีความต้องการเรือตรวจการณ์ใกล้ฝั่งทั้งหมด 16 ลำในการใช้งานและทดแทนเรือเก่าที่ปลดประจำการ โดยการจัดหาชุดเรือ ต.997 นั้นเป็นการจัดหาและต่อตามแบบของชุดเรือ ต.994 ของกองทัพเรือ และมีการคัดเลือกลงนามในสัญญาเมื่อวันที่ 26 กรกฎาคม พ.ศ. 2562 ว่าจ้าง บริษัท มาร์ซัน จำกัด (มหาชน) ในการสร้างเรือในชุด 2 ลำ ประกอบไปด้วย เรือ ต.997 และเรือ ต.998 ประกอบพิธีวางกระดูกงูเรือเมื่อวันที่ 14 พฤศจิกายน พ.ศ. 2562 มีกำหนดส่งมอบเรือภายใน 15 กรกฎาคม พ.ศ. 2564
เรือ ต.997 และเรือ ต.998 ทำพิธีปล่อยลงน้ำเมื่อวันที่ 21 มิถุนายน พ.ศ. 2564 โดยมี พลเรือเอก ชาติชาย ศรีวรขาน ผู้บัญชาการทหารเรือเป็นประธานในพิธี ณ อู่ต่อเรือบริษัท มาร์ซัน จำกัด (มหาชน) ตำบลท้ายบ้าน อำเภอเมืองสมุทรปราการ จังหวัดสมุทรปราการ โดยผู้ทำพิธีปล่อยเรือลงน้ำคือ นางจุฬารัตน์ ศรีวรขาน นายกสมาคมภริยาทหารเรือ
กองทัพเรือได้รับมอบเรือตรวจการณ์ใกล้ฝั่งชุดเรือ ต.997 เมื่อวันที่ 20 กันยายน พ.ศ. 2566 ณ ท่าเรือแหลมเทียน การท่าเรือสัตหีบ ฐานทัพเรือสัตหีบ จังหวัดชลบุรี โดยมี พลเรือเอก อะดุง พันธุ์เอี่ยม ผู้บัญชาการกองเรือยุทธการ ผู้แทนผู้บัญชาการทหารเรือเป็นประธานในพิธี
การออกแบบ

เรือตรวจการณ์ใกล้ฝั่งชุดเรือ ต.994 เป็นการออกแบบโดยพัฒนามาจากแบบของชุดเรือ ต.991 ให้มีขนาดใหญ่ขึ้นร้อยละ 8 ให้สามารถตอบโจทย์ภารกิจและการปฏิบัติการได้ดีขึ้น มีความยาวตลอดลำเรือ 41.45 เมตร ความกว้างสูงสุด 7.2 เมตร มีกราบเรือหรือความลึกของเรือ 3.8 เมตร มีระยะกินน้ำลึก 1.85 เมตร มีระวางขับน้ำปกติ 185 ตัน เต็มที่ 215 ตัน ใช้เครื่องยนต์เครื่องจักรใหญ่ ตราอักษร MTU รุ่น 16 V 4000 M90 ขนาด 2,720 กิโลวัตต์จำนวน 2 เครื่อง เกียร์ส่งกำลังตราอักษร ZF รุ่น 7550 จำนวน 2 ชุด พร้อมกับเพลาและใบจักร ตราอักษร Wartsila จำนวน 2 ชุด สามารถทำความเร็วสูงสุดได้ไม่น้อยกว่า 27 นอต มีระยะปฏิบัติการไม่ต่ำกว่า 1,500 ไมล์ทะเล สามารถปฏิบัติการในทะเลได้ไม่น้อยกว่า 7 วัน สามารถทนทะเลได้ในระดับ 3 ใช้กำลังพลประจำเรือรวม 31 นาย
เรือตรวจการณ์ใกล้ฝั่งชุดเรือ ต.997 นั้นใช้แบบเรือเดียวกันกับชุดเรือ ต.994 มีความยาวตลอดลำเรือ 41.45 เมตร มีความกว้างสูงสุด 7.2 เมตร มีความลึกของเรือ 3.8 เมตร มีระยะกินน้ำลึกของตัวเรือ 2.0 เมตร สามารถทำความเร็วสูงสุดต่อเนื่องได้ไม่ต่ำกว่า 28 นอต ใช้กำลังพลประจำเรือ 33 นาย เครื่องยนต์เรือใช้เครื่องจักรใหญ่ ตราอักษร MAN กำลังเครื่องยนต์ 2960 กิโลวัตต์ ที่ 1900 rpm พร้อมด้วยเพลาใบจักร ตราอักษร Wartsila จำนวน 2 ชุด เครื่องกำเนิดไฟฟ้าขนาด 150 กิโลวัตต์ 380 VAC จำนวน 2 ชุด เกียร์ส่งกำลัง ตราอักษร ZF รุ่น 9055 จำนวน 2 ชุด พื้นที่ภายในเรือมีการแบ่งสัดส่วนการพักตามกำลังพลเต็มอัตรา 33 นาย พร้อมด้วยที่เก็บสเบียงอาหารและน้ำจืดที่เพียงพอในการปฏิบัติงานในทะเลต่อเนื่องไม่น้อยกว่า 7 วันโดยไม่ต้องรับการส่งกำลังบำรุง สามารถปฏิบัติการได้ 1,500 ไมล์ทะเลในความเร็วมัธยัสถ์ในระวางขับเต็มที่
ในการการก่อสร้างตัวเรือของกองทัพเรือ ใช้วิธีการสร้างตัวเรือและเก๋งเรือแบบแบ่งส่วนออกเป็นบล็อกทำให้สามารถปฏิบัติงานได้ง่ายขึ้น คุณภาพงานดีขึ้น ใช้แรงงานได้อย่างมีประสิทธิภาพสูงสุด โดยแบ่งตัวเรือ (Hull Construction) ออกเป็น 4 บล็อก ได้แก่ Block - H1, Block - H2, Block - H3, Block - H4 และแบ่งเก๋งเรือ (Superstructure Construction) ออกเป็น 4 บล็อกเช่นกันคือ Block - S1, Block - S2, Block - S3, Block - S4 ซึ่งการสร้างตัวเรือจะสร้างด้วยการขยายแบบลายเส้นของแบบเรือลงบนลานขยายแบบอัตราส่วน 1:1 สร้างไม้แบบและดัดชิ้นส่วนต่าง ๆ ของเรือในโรงงานประกอบบล็อกซึ่งมีฐานรองในอู่แห้ง ส่วนการสร้างเก๋งเรือจะสร้างตั้งแต่ Block - S1 ถึง S4 รวมกันเป็นบล็อกเดียวกัน ก่อนที่จะยกไปประกอบบนดาดฟ้าหลักของเรือ ขณะเดียวกันก็ดำเนินการสร้างฐานและติดตั้งส่วนประกอบอื่น เช่น ตัวจับยึด (Support) ฐานแท่นเครื่องจักรและอุปกรณ์ (Seating & Foundation) และช่องทางผ่านฝากั้นและดาดฟ้าเรือ (Duct & Penetration) สำหรับระบบต่าง ๆ ที่สืบเนื่องกับโครงสร้างตัวเรือและเก๋งของเรือ ป้องกันงาน Hot Work หลังจากการทาสีภายในตัวเรือ เมื่อผ่านขั้นตอนการตรวจสอบคุณภาพจะนำเรือไปติดตั้งระบบตัวเรือ อุปกรณ์ ระบบขับเคลื่อน เครื่องจักรช่วย ระบบไฟฟ้าและอิเล็กทรอนิกส์ ระบบเดินเรือ ระบบอาวุธ และระบบอื่น ๆ ที่สืบเนื่องกัน ณ อู่ทหารเรือธนบุรี ยกเว้นงานติดตั้งอุปกรณ์เหนือดาดฟ้า จะนำไปติดตั้งที่อู่ทหารเรือพระจุลจอมเกล้า กรมอู่ทหารเรือหลังจากปล่อยเรือลงน้ำ เช่น เสากระโดงเรือ เรดาร์เดินเรือ สายอากาศวิทยุ และระบบควบคุมการยิง เนื่องจากความสูงของสะพานพระพุทธยอดฟ้า
บริษัทมาร์ซันได้ถือว่าเรือตรวจการณ์ใกล้ฝั่งชุด ต.997 เป็นส่วนหนึ่งของเรือตรวจการณ์ใกล้ฝั่งชุด ต.994 เนื่องจากใช้แบบเรือเดียวกันแต่มีการปรับการออกแบบบางส่วนให้แตกต่างกัน
ยุทโธปกรณ์

เรือตรวจการณ์ใกล้ฝั่งชุดเรือ ต.994 ประกอบด้วยระบบอาวุธเรือคือ ปืนกลขนาด 30/70 มิลิเมตร MSI-DSL จำนวน 1 แท่น ปืนกลขนาด .50 นิ้วอัตโนมัติจำนวน 2 แท่น และปืนกลขนาด .50 นิ้ว ลำกล้องหนักจำนวน 2 แท่น โดยมีระบบควบคุมการยิงแบบ Mirador ขณะที่ระบบอาวุธของเรือเรือตรวจการณ์ใกล้ฝั่งชุดเรือ ต.997 นั้นในช่วงเวลาของการจัดหามีการระบุว่าต้องการให้ใช้ระบบอาวุธของรัสเซียคือปืนกล เอเค-306 เป็นระบบป้องกันระยะประชิด (CIWS) แต่หลังจากรับมอบจากภาพที่เผยแพร่ไม่มีการติดตั้งระบบอาวุธดังกล่าวมาแต่อย่างใด แต่ได้รับการติดตั้งปืนใหญ่กล Oerlikon ขนาด 20 มม. มาแทน
เรือในชุด

| ชื่อ> ชุดเรือ ต.994 | หมายเลข> ชุดเรือ ต.994 | สร้างโดย> ชุดเรือ ต.994 | วางกระดูกงู> ชุดเรือ ต.994 | ปล่อยลงน้ำ> ชุดเรือ ต.994 | ประจำการ> ชุดเรือ ต.994 | สถานะ> ชุดเรือ ต.994 |
| --- | --- | --- | --- | --- | --- | --- |
| เรือ ต.994 | PGM-994 | อู่ทหารเรือธนบุรี กรมอู่ทหารเรือ | 21 มีนาคม 2553 | 11 กรกฎาคม 2554 | 26 กันยายน 2554 | ประจำการ |
| เรือ ต.995 | PGM-995 | บริษัท มาร์ซัน จำกัด (มหาชน) | 5 เมษายน 2553 | 13 กรกฎาคม 2554 | 26 กันยายน 2554 | ประจำการ |
| เรือ ต.996 | PGM-996 | บริษัท มาร์ซัน จำกัด (มหาชน) | 5 เมษายน 2553 | 13 กรกฎาคม 2554 | 26 กันยายน 2554 | ประจำการ |
ชุดเรือ ต.997
| เรือ ต.997 | PGM-997 | บริษัท มาร์ซัน จำกัด (มหาชน) | 14 พฤศจิกายน 2562 | 21 มิถุนายน พ.ศ. 2564 | 20 กันยายน 2566 | ประจำการ |
| เรือ ต.998 | PGM-998 | บริษัท มาร์ซัน จำกัด (มหาชน) | 14 พฤศจิกายน 2562 | 21 มิถุนายน พ.ศ. 2564 | 20 กันยายน 2566 | ประจำการ |
ดูเพิ่ม

กองเรือยามฝั่ง กองเรือยุทธการ
อู่ทหารเรือธนบุรี กรมอู่ทหารเรือ
อำเภอบันทายมาศ

| อำเภอบันทายมาศ ស្រុកបន្ទាយមាស |
| --- | --- |
อำเภอ (สฺรุก)
ที่ตั้งของอำเภอในจังหวัดกำปอต
พิกัด: 10°37′N 104°32′E﻿ / ﻿10.617°N 104.533°E﻿ / 10.617; 104.533
ประเทศ:  กัมพูชา
จังหวัด: จังหวัดกำปอต
ตำบล: 15
หมู่บ้าน: 88
ประชากร (1998)
 • ทั้งหมด: 81,542 คน
เขตเวลา: +7
Geocode: 0702
บันทายมาศ (เขมร: ស្រុកបន្ទាយមាស) หรือ พุทไธมาศ เป็นอำเภอที่ตั้งอยู่ในจังหวัดกำปอต ประเทศกัมพูชา
ดูเพิ่ม

ฮาเตียน
สำนักงานใหญ่สถานีวิทยุโทรทัศน์กลางแห่งประเทศจีน

| สำนักงานใหญ่สถานีวิทยุโทรทัศน์กลางแห่งประเทศจีน |
| --- | --- |
中央广播电视总台光华路办公区
สำนักงานใหญ่ CCTV ใน ค.ศ. 2019
th
ชื่ออื่น: สำนักงานใหญ่ซีซีทีวี อาคารสำนักงานไชนามีเดียกรุป (CMG) ถนนกวางหฺวา หอโทรทัศน์กลางจีน
ข้อมูลทั่วไป
ที่ตั้ง: ถนนวงแหวนตะวันออกที่ 3 ถนนกวางหฺวา ปักกิ่ง ประเทศจีน
พิกัด: 39°54′48″N 116°27′29″E﻿ / ﻿39.91347°N 116.45805°E﻿ / 39.91347; 116.45805
เริ่มสร้าง: 1 มิถุนายน 2004
แล้วเสร็จ: 16 พฤษภาคม 2012
เจ้าของ: ไชนามีเดียกรุป
ความสูง
หลังคา: 234 เมตร (768 ฟุต)
ข้อมูลทางเทคนิค
จำนวนชั้น: 51 3 ชั้นใต้ดิน
พื้นที่แต่ละชั้น: 389,079 ตารางเมตร (4,188,010 ตารางฟุต)
ลิฟต์: 75
การออกแบบและการก่อสร้าง
สถาปนิก: สำนักงานสถาปัตยกรรมมหานคร สถาบันวิจัยและการออกแบบสถาปัตยกรรมจีนตะวันออก
วิศวกรโครงสร้าง: โอเวอารัปแอนด์พาร์ตเนอส์
ผู้รับเหมาก่อสร้าง: บริษัท ก่อสร้างและวิศวกรรมแห่งรัฐจีน จำกัด
อ้างอิง

สำนักงานใหญ่สถานีวิทยุโทรทัศน์กลางแห่งประเทศจีน (อังกฤษ: CCTV Headquarters) เป็นตึกระฟ้าสูง 51 ชั้นที่สร้างจากหอคอยคู่เชื่อมต่อกัน ตั้งอยู่บนถนนวงแหวนตะวันออกที่ 3 ถนนกวางหฺวา ในเขตธุรกิจใจกลางปักกิ่ง ทำหน้าที่เป็นสำนักงานใหญ่ของสถานีวิทยุโทรทัศน์กลางแห่งประเทศจีน (CCTV) แร็ม โกลฮาส และโอเล ชีเรน จากสำนักงานสถาปัตยกรรมมหานคร (OMA) เป็นสถาปนิกหลักผู้การออกแบบอาคารแห่งนี้ ในขณะที่เซซิล แบลมอนด์ จากอารัป (Arup) เป็นผู้ออกแบบวิศวกรรมเชิงซ้อนแก่โครงการ อาคารนี้เป็นหนึ่งในอาคารสำนักงานที่ใหญ่ที่สุดในโลก
การก่อสร้างอาคารเริ่มขึ้นเมื่อวันที่ 1 มิถุนายน ค.ศ. 2004 และส่วนหน้าอาคารแล้วเสร็จสมบูรณ์เมื่อเดือนมกราคม ค.ศ. 2008 ได้รับการยกย่องจากนักวิจารณ์สถาปัตยกรรมบางคนว่าเป็น "ผลงานสถาปัตยกรรมที่ยิ่งใหญ่ที่สุดที่สร้างขึ้นในศตวรรษนี้" และได้รับการประกาศให้เป็นตึกสูงที่ดีที่สุดในโลกประจำปี 2013 โดยสภาตึกสูงและที่อยู่อาศัยในเมือง
แหล่งข้อมูลอื่น

CCTV Project Site
Office for Metropolitan Architecture (OMA) Project Site
China Central Television (CCTV) Headquarters Building & Cultural Centre, Beijing page for the engineering firm ARUP
Consulting services performed by RWDI
CCTV Headquarters selected images เก็บถาวร 24 สิงหาคม 2019 ที่ เวย์แบ็กแมชชีน
พันล้านพนันรัก

| พันล้านพนันรัก |
| --- | --- |
สร้างโดย: บริษัท บิ๊กแบง คูล จำกัด
เขียนโดย: บทประพันธ์ : นภนัยน์
กำกับโดย: วรวุฒิ นิยมทรัพย์
แสดงนำ: รังสิต ศิรนานนท์ บุญยิสา จันทราราชัย ดวงตา ตุงคะมณี
จำนวนตอน: 24 ตอน
การผลิต
ผู้อำนวยการสร้าง: วรวุฒิ นิยมทรัพย์
ความยาวตอน: 60 นาที
ออกอากาศ
เครือข่าย: ทรูโฟร์ยู
ออกอากาศ: 26 มกราคม พ.ศ. 2558 – 14 เมษายน พ.ศ. 2558
พันล้านพนันรัก เป็นละครโทรทัศน์ไทยแนว โรแมนติก-คอมเมดี นำแสดงโดย รังสิต ศิรนานนท์, บุญยิสา จันทราราชัย, ดวงตา ตุงคะมณี , สุพจน์ จันทร์เจริญและนักแสดงชั้นนำอีกมากมาย เริ่มออกอากาศตอนแรกวันที่ 26 มกราคม พ.ศ. 2558 ทุกวันจันทร์-อังคาร เวลา 20.15 - 21.15 น. และเวลาใหม่ 19.00 - 20.00 น. ทางช่อง True 24 ผลิตโดย บริษัท บิ๊กแบง คูล จำกัด โดยผู้จัด วรวุฒิ นิยมทรัพย์ บทประพันธ์โดย นภนัยน์ บทโทรทัศน์โดย หลี่เจิน กำกับการแสดงโดย วรวุฒิ นิยมทรัพย์
รายชื่อนักแสดงนำ

รังสิต ศิรนานนท์  รับบทเป็น  บดินทร์ วงศ์รัตน์ (รัตนวงศ์วรรณ)/ดินเหนียว/ผู้บริหารโปรคอม
บุญยิสา จันทราราชัย  รับบทเป็น  เลม่อน กุลสตรี รัตนวงศ์วรรณ /กุลสตรี วงศ์รัตน์
ดวงตา ตุงคะมณี  รับบทเป็น  ท่านผู้หญิงอุ่นเรือน วงศ์รัตน์ (รัตนวงศ์วรรณ)
สุพจน์ จันทร์เจริญ  รับบทเป็น  โชคทวี/คุณโคบาน/รุ่นพี่ของบดินทร์
กาญจน์คนึง เนตรสีทอง  รับบทเป็น  คุณเอียด เบญจรัตน์ รัตนวงศ์วรรณ
ธนา เอี่ยมนิยม  รับบทเป็น  พี่แว่น
พัทธ์ธีรา ศรุติพงศ์โภคิน  รับบทเป็น  น้องอ่อน
พุทธชาด พงศ์สุชาติ  รับบทเป็น คมคาย พลายพราว/ทนายประจำตระกูลวงศ์รัตน์
น้อย โพธิ์งาม  รับบทเป็น สนสวาย/ลูกน้องคนสนิทท่านผู้หญิงอุ่นเรือน วงศ์รัตน์
เบนจามิน โจเซฟ วาร์นี  รับบทเป็น  เอก คงกระพันชาตรี/เอกกี้
ริชาร์ด เกียนี่  รับบทเป็น  ป๊อก
สิตางศุ์ ปุณภพ  รับบทเป็น  น้ำ ณัฐฐา รุ่งโรจน์โชติช่วง
ฝันดี จรรยาธนากร  รับบทเป็น  เสี่ยเล้ง
รายชื่อนักแสดงนำ > นักแสดงรับเชิญ

วัลวิภา โยคะกุล รับบทเป็น คุณอบ คงกระพันชาตรี/แม่ของเอก
กลศ อัทธเสรี รับบทเป็น คุณโรง คงกระพันชาตรี/พ่อของเอก
วราพรรณ หงุ่ยตระกูล รับบทเป็น   คุณอิ่ม/ดร.อิ่ม/แม่ของป๊อก
พลรัตน์ รอดรักษา รับบทเป็น  ดร.ตรีรัตน์(กรณ์)/พ่อของป๊อก
วาสิฏฐี ศรีโลฟุ้ง รับบทเป็น คุณออน/แม่ของอ่อน
เวนย์ ฟอลโคเนอร์ รับบทเป็น คุณเอกรัตน์ รัตนวงศ์วรรณ/ท่านผู้ว่าเอก/พ่อของอ่อน
บุณฑริก ทัศนารมย์ รับบทเป็น คุณมนต์/แม่เลี้ยงของเลม่อน
สุริยา เยาวสังข์ รับบทเป็น คุณหมอเอื้อ/พ่อของเลม่อน
กีรติ ศุภดิเรกกุล รับบทเป็น ขวัญ/พี่ชายของเอก
พีระพล เสนาคุณ (อิคคิว ไฟฟ์ไลฟ์) รับบทเป็น กบ เซอร์วิส/พนักงานไร่ทวีโชค
รับบทเป็น ธารา/เพื่อนของบดินทร์
รับบทเป็น เพื่อนของเลม่อน
รับบทเป็น นมสด,มิวกี้/พนักงานคู่หูเอ็มม่า
รับบทเป็น เอ็มม่า/เลขาของคุณเอียด
ด.ช.วิน สกุลแสงประภา รับบทเป็น บดินทร์ (วัยเด็ก)
ด.ญ.วรินท์น่า ธรรมนิธิรัตน์ รับบทเป็น เลม่อน (วัยเด็ก)
ด.ช. รับบทเป็น /ลูกของน้ามนต์ (ตอนเด็ก)
ด.ญ.ณภัค เจนจิตรานนท์ รับบทเป็น มอส/ลูกของน้ามนต์ (ตอนเด็ก)
รับบทเป็น ท่านนายพลยงยุทธ วงศ์รัตน์/ท่านนายพล
รับบทเป็น นิ่ม/เพื่อนของอ่อน
รับบทเป็น นักศึกษาทุกคน ตอนออกงานค่ายอาสาที่โรงเรียน
รับบทเป็น ลุงเสริม/พนักงานไร่ทวีโชค
รับบทเป็น พนักงานไร่ทวีโชค
รับบทเป็น คุณลุงและลูกชาย
รับบทเป็น แมน/นักศึกษารุ่นน้องพี่แว่น/คนรักของเอกกี้
รับบทเป็น เจิน/เพื่อนของน้ำ
รับบทเป็น แช่ม/คนรับใช้บ้านท่านผู้หญิงอุ่นเรือน วงศ์รัตน์
รับบทเป็น มิสเตอร์ ฮานาดะ/นักธุรกิจชาวญี่ปุ่น
รับบทเป็น คุณภา/แม่ของพี่แว่น
เพลงประกอบละคร

เพลง ความรู้สึกของฉันที่มีเธออยู่ด้วยกันอีกหนึ่งคนบนโลกใบนี้  -  ขับร้องโดย  เจตมนต์ มละโยธา (เพนกวิน วิลล่า)
เพลง สิ่งที่แสนดี (TATTOO COLOUR)  -  ขับร้องโดย  รสริน อนันต์ชนะชัย
แหล่งข้อมูลอื่น

เรื่องย่อละคร พันล้านพนันรัก : กระปุก
เรื่องย่อละคร พันล้านพนันรัก : Manager Online[ลิงก์เสีย]
เรื่องย่อละคร พันล้านพนันรัก : TrueLife เก็บถาวร 2015-03-15 ที่ เวย์แบ็กแมชชีน+
พันล้านพนันรัก ที่สยามโซน
| ทรูโฟร์ยู: ละครวันจันทร์ - อังคาร 19:00 - 20:00 น>  |
| --- | --- | --- |
| ก่อนหน้า | พันล้านพนันรัก | ถัดไป |
| มนต์เจตภูต | พันล้านพนันรัก | รักทรหด เดอะซีรีส์ |
พระพณิชยสารวิเทศ (ผาด มนตธาตุผลิน)

| อำมาตย์เอก พระพณิชยสารวิเทศ  (ผาด มนธาตุผลิน) |
| --- | --- |

ผู้บังคับการวชิราวุธวิทยาลัย
ดำรงตำแหน่ง 1 สิงหาคม พ.ศ. 2478 – 1 มกราคม พ.ศ. 2486  (7 ปี 153 วัน)
ก่อนหน้า: พระยาบรมบาทบำรุง (พิณ ศรีวรรธนะ)
ถัดไป: มหาอำมาตย์ตรี พระยาภะรตราชา (หม่อมหลวงทศทิศ อิศรเสนา)
 
ข้อมูลส่วนบุคคล
เกิด: 11 มกราคม พ.ศ. 2431 จังหวัดธนบุรี
เสียชีวิต: 30 ธันวาคม พ.ศ. 2513 (82 ปี 353 วัน)
บุพการี: นายสิบเอกพร้อม มนธาตุผลิน (บิดา) นางทองอยู่ มนธาตุผลิน (มารดา)

อำมาตย์เอก พระพณิชยสารวิเทศ (ผาด มนธาตุผลิน) อดีตผู้บังคับการวชิราวุธวิทยาลัย  เกิดเมื่อวันที่ 11 มกราคม พ.ศ. 2431 เป็นบุตรคนแรกของนายสิบเอกพร้อม มนธาตุผลิน นายทหารสังกัดกรมทหารมหาดเล็กรักษาพระองค์ และนางทองอยู่ มนธาตุผลิน เกิดที่บ้านข้างวัดศรีสุดาลัย (วัดหนัง) ตำบลบางค้อ อำเภอบางขุนเทียน จังหวัดธนบุรี
ประวัติ

เมื่อยังเล็กบิดาได้ให้ไปหัดหนังสือกับพระครูภาวนาโกศล (พระครูทอง) เจ้าอาวาสวัดศรีสุดาลัย (วัดหนัง) เมื่ออายุได้ 8 ขวบ เข้าเรียนที่โรงเรียนวัดศรีสุดาราม (วัดชีปะขาว) และเข้าศึกษาที่โรงเรียนวัดประยุรวงศาวาส และโรงเรียนมัธยมวัดราชบูรณะ ท่านผู้ใหญ่เห็นว่าเป็นเด็กที่มีความสามารถในการศึกษา จึงสนับสนุนให้เรียนชั้นสูง โดยนำตัวไปฝากกับเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) เพื่อให้เป็นมหาดเล็กในพระบาทสมเด็จพระจุลจอมเกล้าเจ้าอยู่หัว เจ้าพระยาพระเสด็จฯ ได้ส่งเข้าโรงเรียนมัธยมสายสวลี และได้ย้ายไปเรียนที่โรงเรียนสวนกุหลาบ จนจบมัธยม 6 ก็ออกเพราะโรงเรียนย้ายไปที่อื่นทำให้เดินทางลำบาก
ต่อมาบิดาจึงนำไปฝากกับพระยาสังกรณ์ (ตาบ จารุรัตน์) ผู้พิพากษาศาลอุทธรณ์เพื่อให้ฝึกงานในศาลและเรียนกฎหมาย แต่เจ้าพระยาธรรมศักดิ์มนตรีแนะนำว่าไม่ควรทิ้งภาษาอังกฤษที่เรียนมาจึงขอให้มาเข้าโรงเรียนฝึกหัดครู และทำการสอนภาษาอังกฤษอยู่ที่โรงเรียนวัดอนงคาราม และย้ายไปสอนยังโรงเรียนบ้านสมเด็จเจ้าพระยา สอนอยู่ปีเศษจึงได้ทุนรัฐบาลไปศึกษาที่โชรสเบอรี่ พับลิกสกูล ประเทศอังกฤษ เมื่อ พ.ศ. 2452 แล้วจึงเข้าศึกษาต่อยังมหาวิทยาลัยมิงแฮมทางด้านพาณิชยการและวิชาครู
ชีวิตครอบครัว

พระพณิชยสารวิเทศ สมรสกับนางสาวเสงี่ยม สุวรรณปัทม์ บุตรี พระยาสวัสดิคิริศรีสมันตราษฎร์นายก อดีตผู้ว่าราชการจังหวัดสงขลา เมื่อเดือนมีนาคม พ.ศ. 2458 มีบุตร ธิดารวม 8 คนคือ
นายผงาด มนธาตุผลิน
นางสาวสงบ มนธาตุผลิน
นางผสม สีมานันท์
นางสาวพรสุข มนธาตุผลิน
นางสาวสงวน มนธาตุผลิน
เด็กหญิงแดง มนธาตุผลิน
นายผสาน มนธาตุผลิน
นางโสภา บุราคม
ตำแหน่งหน้าที่การงาน

เมื่อสำเร็จการศึกษาจากต่างประเทศ ในปี พ.ศ. 2457 ก็ได้รับราชการที่กระทรวงศึกษาธิการครั้งแรกในตำแหน่งอาจารย์โรงเรียนสวนกุหลาบวิทยาลัย ได้รับพระราชทานยศบรรดาศักดิ์ เป็นรองอำมาตย์เอก หลวงพณิชยสารวิเทศ เมื่อวันที่ 6 มีนาคม พ.ศ. 2458 และได้รับเชิญจากอธิบดีกรมศึกษาธิการให้ไปสอนพิเศษในวิชาบัญชี ภูมิศาสตร์ และภาษาอังกฤษแก่เสมียนในเวลากลางคืน และสอนพิเศษวิชาอังกฤษแก่นักเรียนเพาะช่าง
พ.ศ. 2459 ได้รับแต่งตั้งเป็นอาจารย์ใหญ่โรงเรียนมหาวชิราวุธ จังหวัดสงขลา ได้รับพระราชทานยศเป็นอำมาตย์ตรี และท่านได้สมัครเข้าเป็นเสือป่า ในกองเสือป่าหลวงรักษาดินแดน มณฑลนครศรีธรรมราช เป็นผู้บังคับกองร้อยที่ 2 ด้วย
พ.ศ. 2465 ได้ย้ายมารับตำแหน่งอาจารย์ใหญ่โรงเรียนวัดเบญจบพิตรอยู่ 4 ปี ได้รับพระราชทานยศ บรรดาศักดิ์เป็น อำมาตย์โท พระพณิชยสารวิเทศ เมื่อวันที่ 1 กุมภาพันธ์ พ.ศ. 2466
จากนั้นย้ายมาเป็นผู้กำกับคณะในโรงเรียนมหาดเล็กหลวง (ซึ่งในขณะนั้นชื่อคณะ ใช้ชื่อตามราชทินนามของผู้กำกับคณะ ซึ่งคือ คณะพณิชยสารวิเทศ หรือคณะพญาไท วชิราวุธวิทยาลัยในปัจจุบัน)
วันที่ 1 พฤษภาคม พ.ศ. 2469 พระวรวงศ์เธอ กรมหมื่นพิทยลาภพฤฒิยากร เสนาบดีกระทรวงธรรมการโปรดให้ย้ายไปทำงานในหน้าที่การเงินในกระทรวง เป็นผู้ตรวจบัญชี (หลังจากเปลี่ยนแปลงการปกครองแล้วจึงเปลี่ยนเป็นชื่อตำแหน่งหัวหน้ากองคลัง และยังเป็นหัวหน้ากองศาสนสมบัติที่โอนมาจากกระทรวงวังด้วย หากธรรมการจังหวัด ธรรมการมณฑลใดมีเรื่องเกี่ยวกับการเงิน ต้องให้ท่านออกไปสะสางทุกราย)
วันที่ 10 ธันวาคม พ.ศ. 2472 ได้รับตำแหน่งเป็นผู้ช่วยปลัดทูลฉลองกระทรวงธรรมการ แล้วจึงได้รับพระราชทานยศเป็น อำมาตย์เอก
วันที่ 24 เมษายน พ.ศ. 2477 ท่านได้รับตำแหน่งเป็นผู้รักษาการแทนในตำแหน่งอธิบดีกรมศึกษาธิการ
วันที่ 1 สิงหาคม พ.ศ. 2478 มีพระบรมราชโองการโปรดเกล้า ฯ ให้ดำรงตำแหน่งผู้บังคับการวชิราวุธวิทยาลัย และออกรับพระราชทานบำนาญเมื่อวันที่ 1 เมษายน พ.ศ. 2480 แต่ยังคงเป็นผู้บังคับการวชิราวุธวิทยาลัยต่อจนถึงวันที่ 31 ธันวาคม พ.ศ. 2485 สาเหตุที่ลาออกเพราะไม่ใคร่สบายเกี่ยวกับโรคกระเพาะ แต่ก็ยังมีผู้เชิญไปสอนพิเศษยังที่ต่าง ๆ เช่น มหาวิทยาลัยเกษตรศาสตร์ โรงเรียนเทเวศน์ศึกษา
ต่อมาเมื่อ พ.ศ. 2492 พระยาสฤษดิการบรรจง อาจารย์ใหญ่โรงเรียนวิศวกรรมรถไฟได้เชิญท่านไปสอนที่โรงเรียน และบรรจุเป็นข้าราชการรถไฟด้วย และสอนอยู่จนเกษียณอายุ
เครื่องราชอิสริยาภรณ์

พ.ศ. 2467 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2462 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2494 –  เหรียญจักรพรรดิมาลา (ร.จ.พ.)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
ผู้บังคับการวชิราวุธวิทยาลัย

เมื่อพระยาบรมบาทบำรุง (พิณ ศรีวะะธนะ) ได้พ้นจากหน้าที่ผู้บังคับการวชิราวุธวิทยาลัย จึงมีพระบรมราชโองการโปรดเกล้าฯ ให้พระพณิชยสารวิเทศย้ายจากกระทรวงธรรมการมาดำรงตำแหน่งผู้บังคับการวชิราวุธวิทยาลัย เมื่อวันที่ 1 สิงหาคม พ.ศ. 2478 จึงขาดจากราชการกระทรวงศึกษาธิการอีกครั้ง และโดยที่คณะรัฐมนตรีในยุคแรกเปลี่ยนแปลงการปกครองได้มีมติว่า วชิราวุธวิทยาลัยเป็นโรงเรียนราษฎร์ แต่ครูและพนักงานเป็นข้าราชการสังกัดกระทรวงศึกษาธิการจึงไม่ชอบด้วยแนวนโยบายแห่งรัฐ จึงให้ปลดครูและพนักงานทั้งหมดออกจากราชการ เพื่อสนองนโยบายของรัฐ เมื่อพระพณิชยสารวิเทศย้ายมาดำรงตำแหน่งผู้บังคับการวชิราวุธวิทยาลัย จึงได้ลาออกจากราชการเมื่อวันที่ 1 เมษายน พ.ศ. 2480 และมีพระบรมราชโองการให้พ้นจากตำแหน่งผู้บังคับการวชิราวุธวิทยาลัยเมื่อวันที่ 1 มกราคม พ.ศ. 2486
ถึงแก่กรรม

พระพณิชยสารวิเทศ ถึงแก่กรรมเมื่อวันที่ 30 ธันวาคม พ.ศ. 2513 ด้วยโรคเส้นโลหิตในสมองแตก สิริอายุ 83 ปี
ศุภัคชญา สุขใบเย็น

| ศุภัคชญา สุขใบเย็น |
| --- | --- |
ชื่อเกิด: เพียงฟ้า ใบเย็น
รู้จักในชื่อ: เฟรม
เกิด: 10 กันยายน พ.ศ. 2537 (30 ปี) กรุงเทพมหานคร, ประเทศไทย
แนวเพลง: ป็อป ฮิปฮอป แร็ป
อาชีพ: แร็ปเปอร์ นักร้อง นักแต่งเพลง นักแสดง เน็ตไอดอล ยูทูบเบอร์
ช่วงปี: พ.ศ. 2555–ปัจจุบัน
ศุภัคชญา สุขใบเย็น (เกิด 10 กันยายน พ.ศ. 2537, กรุงเทพมหานคร, ประเทศไทย) ชื่อเล่น เฟรม เป็นแร็ปเปอร์ นักร้อง และนักแต่งเพลงชาวไทย เป็นที่รู้จักจากการร้องเพลงในยูทูบในนาม Wonderframe นอกจากนี้เฟรมยังมีความสามารถในการแต่งเพลง ก่อนหน้านี้เฟรมเคยเป็นผู้เข้าแข่งขันรายการ เดอะสตาร์ ค้นฟ้าคว้าดาว ปี 8  ผู้สมัครจากภาคกลาง หมายเลขสมัคร B3747 เข้ารอบ 8 คนสุดท้าย เป็นอันดับที่ 4 และได้รับหมายเลขประจำตัวของ 8 คนสุดท้าย คือ หมายเลข 3
ประวัติ > การศึกษา

จบการศึกษาระดับมัธยมศึกษา โรงเรียนอุดมศึกษา
จบการศึกษาระดับปริญญาตรี ได้รับเกียรตินิยมอันดับหนึ่ง คณะนิเทศศาสตร์ มหาวิทยาลัยกรุงเทพ
เดอะสตาร์ ค้นฟ้าคว้าดาว ปี 8 > เพลงที่ใช้ร้องรอบคัดเลือก

เหตุผล (รอบคัดเลือกภาคกลาง)
ฤดูร้อน (รอบเปียโน 10 คนสุดท้ายภาคกลาง)
คิดถึงนะ (รอบเปียโน 22 คนสุดท้าย ตัวแทนภาคกลาง คัดเลือกเหลือ 8 คนสุดท้าย เดอะสตาร์ 8)
เดอะสตาร์ ค้นฟ้าคว้าดาว ปี 8 > เพลงแนะนำตัว

รักปาฏิหาริย์ (ลุลา)
เดอะสตาร์ ค้นฟ้าคว้าดาว ปี 8 > เพลงในสัปดาห์เปิดตัว

นิดนึง (พิจิกา จิตตะปุตตะ)
ณ บัด NOW (สุกฤษฎิ์ วิเศษแก้ว) ร่วมกับ เดอะสตาร์ 8
เดอะสตาร์ ค้นฟ้าคว้าดาว ปี 8 > เพลงในการประกวด

ปลายสายรุ้ง (Paradox) รอบโจทย์เพลงฮิตในรอบปีที่ผ่านมา
เดอะสตาร์ ค้นฟ้าคว้าดาว ปี 8 > เพลงอำลา

หนึ่งในไม่กี่คน
เดอะสตาร์ ค้นฟ้าคว้าดาว ปี 8 > เพลงรอบชิงชนะเลิศ

เพื่อดาวดวงนั้น (ร่วมกับ เดอะสตาร์ 8)
ยังโสด
ฉันขอลา
อยู่ ๆ ก็มาปรากฏตัวในหัวใจ
คิดมาก
นิดนึง
ผลงาน > ละครโทรทัศน์

| ปี | เรื่อง | รับบทเป็น | ออกอากาศ |
| --- | --- | --- | --- |
| พ.ศ. 2556 | คู่กรรม | แมว | ช่อง 5 HD |
| พ.ศ. 2556 | วุ่นนักรักหรือหลอก | กุหลาบ | ช่อง 5 HD |
| พ.ศ. 2560 | อาคม | ฟ้า | ช่อง 3 HD |
| พ.ศ. 2563 | คลับสะพานฟาย ตอนเบอร์ปริศนา | ช็อคพิงค์ | GMM25 |
ผลงาน > ภาพยนตร์

สลิธ โปรเจกต์ล่า ปี 2566 รับบท นิกกี้
EXIT ปิดเกมล่า ปี 2567 รับบท มีญ่า